Pogosta vprašanja in odgovori

**Javni razpis za sofinanciranje nakupa mobilnih enot (osebnih vozil) za izvajanje nalog koordinatorja za obravnavo v skupnosti ter nalog koordinatorja invalidskega varstva**

|  |  |  |  |
| --- | --- | --- | --- |
| **Zap. št.** | **Vprašanje** | **Odgovor** | **Objava** |
| 1. 1.
 | V javnem razpisu za sofinanciranje nakupa mobilnih enot (osebnih vozil) za izvajanje nalog koordinatorja za obravnavo v skupnosti ter koordinatorja invalidskega varstva je pod točko 7.2 Splošni pogoji za vse prijavljene projekte navedeno, da mora biti za vsak projekt izdelan in s strani pristojnega organa/osebe prijavitelja potrjen DIIP. Ali prav razumem, da mora podpisan in žigosan sklep o potrditvi investicijske dokumentacije potrditi Svet Zavoda prijavitelja ali je morebiti dovolj sklep direktorja CSD? | Glejte odgovor na vprašanje 10. | 19.3.2021Popravek 26. 3. 2021 |
| 1. 2.
 | Kdo je naveden kot investitor v dokumentu identifikacije investicijskega dokumenta (DIIP)? Ministrstvo za delo, družino, socialne zadeve in enake možnosti ali Center za socialno delo Ljubljana? | Kot investitor je v dokumentu identifikacije investicijskega dokumenta (DIIP) naveden prijavitelj, v tem primeru Center za socialno delo Ljubljana. | 19.3.2021 |
| 1. 3.
 | Iz dokumenta identifikacije investicijskega projekta mora biti razvidno, kako so bili pri načrtovanju investicije upoštevani naslednji okoljski ukrepi, in sicer učinkovita izraba naravnih virov (energetska učinkovitost, učinkovita raba vode in surovin) – Vprašanje: kako naj opredelimo, da z nakupom vozila CSD zagotavljamo učinkovito izrabo naravnih virov? Dodeljena sredstva namreč še zdaleč ne bodo omogočala nakupa vozila na električni pogon, ki bi nekako zadovoljila pogoje okoljske učinkovitosti in trajnostne dostopnosti. | Tu je dovolj opredelitev, da boste pri nakupu osebnih vozil upoštevali standarde, ki zagotavljajo nizko oddajanje količine izpušnih plinov in hkrati nizko porabo goriva, s čimer se tudi znižujejo negativni vplivi na okolje oziroma zagotavlja učinkovita izraba naravnih virov in okoljska učinkovitost. | 19.3.2021 |
| 1. 4.
 | Kako naj na CSD podamo izdelano poročilo o vplivih na okolje oziroma strokovno oceno vplivov na okolje? Ali lahko za to priložimo podatke, specifikacije o avtomobilu? | Poročil o vplivih na okolje oziroma strokovnih ocen vplivov na okolje ni potrebno izdelovati. Dovolj so podatki oziroma specifikacije o vozilu, ki dokazujejo zmanjševanje vplivov na okolje.  | 19.3.2021 |
| 1. 5.
 | V JR je določeno, da se pri ocenjevanju podmerila 3.1 upoštevajo vse reference prijavitelja v zadnjih 5-ih letih od objave razpisa na področju izvajanja projektov / programov, sofinanciranih s sredstvi evropske kohezijske politike ter izvedbe javnih naročil (bodisi evidenčnih naročil bodisi naročil male vrednosti oziroma drugih izvedenih javnih naročil po postopku, predpisanem z zakonodajo o javnih naročilih). Prijavitelj CSD Ljubljana kot pravna oseba obstaja od 1. 10. 2018. Reference lahko s strani CSD Ljubljana oddamo le za leti 2019 in 2020.  | Upoštevajte vse relevantne reference od 1. 10. 2018. V primeru, da gre za nov pravni subjekt, ki je posledica izvedene reorganizacije centrov za socialno delo in je torej nov pravni subjekt univerzalni pravni naslednik spojenih javnih socialno varstvenih zavodov, potem se lahko sklicujete tudi na njihove reference v navedenem obdobju. | 19.3.2021 |
| 1. 6.
 | Kako je z nakupom vozila v vrednosti, ki je višja od zgornje meje, določene v JR. Kakšen je v tem primeru postopek pridobitve soglasja ministrstva glede porabe presežka prihodkov nad odhodki ter kako na to vpliva dejstvo, da CSD še nima sprejetih letnih finančnih načrtov? | Prijavitelj naj pri prijavi upošteva maksimalne vrednosti vozil, ki so navedene v JR. Le v kolikor je to nujno potrebno ter ko gre za utemeljene razloge, lahko prijavitelj načrtuje nakup vozil, ki so dražji od maksimalne vrednosti, določene v JR. Ministrstvo bo pri tem porabo presežka prihodkov nad odhodki presojalo glede na ustrezno utemeljitev potreb nakupa ustreznih vozil (predvsem v kolikor gre za hribovite, strme in odročne terene s slabšimi cestami).Izdaja soglasja MDDSZ o porabi presežka ni povezana z izhodišči za pripravo finančnega načrta CSD oz. z izdajo soglasja MDDSZ k finančnemu načrtu in programu dela za leto 2021. Gre za dva po zakonodaji ločena postopka. Postopek pridobitve soglasja za porabo presežka imajo vsi CSD-ji zapisano v Sklepih o ustanovitvi CSD, in sicer v 19. členu (vsi sklepi objavljeni v Uradnem listu RS, 30/18), ki določa, da o razpolaganju s presežkom odloča minister pristojen za socialno varstvo, in sicer na predlog sveta centra. Vloga za razpolaganje s presežkom se na ministrstvo lahko odda kadarkoli. | 19.3.2021 |
| 1. 7.
 | Pod točko 20.2.3 kjer so navedene Priloge, ki niso del razpisne dokumentacije in jih morajo prijavitelji k vlogi priložiti sami: Priloga št. 9: Potrdilo FURS glede pravice do odbitnega DDV, nas zanima ali je dovolj da Center sam poda izjavo da ni zavezanec za DDV, ali, da Furs izda potrdilo da nismo zavezanci za DDV? | Kot prilogo 9 mora prijavitelj priložiti potrdilo pristojnega Finančnega urada glede pravice do odbitnega DDV za projekt; izjava CSD ni dovolj.Pogoji upravičenosti do odbitnega DDV so navedeni v Navodilih OU o upravičenih stroških za sredstva evropske kohezijske politike v programskem obdobju 2014-2020 (poglavje 2.6 Davek na dodano vrednost (DDV)):https://eu-skladi.si/sl/dokumenti/navodila/nus\_verzija-1-12\_podpisano-1.pdf | 19.3.2021 |
| 1. 8.
 | Ali kot dokazilo glede zaposlitev na delovnem mestu koordinatorjev obravnave v skupnosti in koordinatorjev invalidskega varstva veljajo pogodbe o zaposlitvi, podane ustrezno z določili Zakona o varstvu osebnih podatkov.   | Da. | 26.3.2021 |
|  | Ali lahko razliko v ceni avtomobila (ki je višja zaradi nakupa mobilne enote za zahtevnejši teren kot jo JR predvideva) krijemo iz drugih virov lastnih sredstev ali moramo nujno iz presežka prihodkov nad odhodki iz preteklih let? Na CSD imamo namreč možnost kriti to razliko iz drugih virov pri čemer ni potrebno soglasje MDDSZ k porabi presežka. | Da, nakup se lahko krije tudi iz drugih virov lastnih sredstev. | 26.3.2021 |
|  | V odgovorih na vprašanja navajate, da mora DIIP potrditi Svet CSD. Ali ga mora tudi v primeru, če soglasja k porabi presežka ne potrebujemo, ker bomo nakup sofinancirali iz drugih virov? 9. člen sklepa o ustanovitvi CSD namreč določa naslednje pristojnosti sveta: - sprejme statut, akt o notranji organizaciji in sistemizaciji delovnih mest ter druge splošne akte centra, če ni s statutom ali drugimi predpisi določeno drugače,- sprejme program dela in razvoja centra ter spremlja njegovo izvajanje,- sprejme finančni načrt in letno poročilo centra,- predlaga ustanovitelju spremembo ali razširitev dejavnosti,- daje ustanovitelju in direktorju zavoda predloge in mnenja o posameznih vprašanjih,- imenuje in razrešuje direktorja centra v skladu z zakonom, ki ureja socialno varstvo,- rešuje ugovore zoper delo strokovnega delavca ali strokovnega sodelavca, kadar upravičenec ni zadovoljen s posamezno socialno varstveno storitvijo,- sklene pogodbo o zaposlitvi z direktorjem ter izvaja druge pravice in obveznosti delodajalca v razmerju do direktorja centra in- opravlja druge z zakonom, drugimi predpisi, tem sklepom in statutom določene naloge.Kje je predpisano, da mora DIIP potrditi Svet zavoda in ne direktor CSD? | Po Uredbi o enotni metodologiji za pripravo in obravnavo investicijske dokumentacije na področju javnih financ (2. odstavek 18. člena) se investitor do DIIP opredeli s pisnim sklepom (DIIP bodisi potrdi bodisi zavrne). V kolikor z drugimi akti (statut CSD) ni določeno drugače, DIIP lahko s sklepom potrdi odgovorna oseba prijavitelja (direktor/-ica). V primeru porabe presežka, za katerega je potrebno soglasje ministrstva, pa je postopek pridobitve soglasja podrobneje opisan v Sklepih o ustanovitvi CSD (glej odgovor na vprašanje št. 6) in je vezan na predlog sveta centra. Predlog za porabo presežka ni vezan na pripravo DIIP-a.  | 26.3.2021 |